**Zamboanga** on satamakaupunki Filippiineillä. Vuonna 2015 kaupungissa oli noin 862 000 asukasta.

Maantiede
---------

Zamboanga sijaitsee Filippiinien toiseksi suurimmalla saarella Mindanaolla. Se kattaa Zamboangan niemimaan eteläkärjen. Kaupunki sijaitsee Zamboangan niemimaan eteläkärjessä. Niemimaasta länteen on Sulunmeri, itään Morolahti ja etelään Basilaninsalmi ja Celebesinmeri. Matkaa Filippiinien pääkaupunkiin Manilaan on noin 940 km, maan toiseksi suurin kaupunki Cebu on 500 kilometrin päässä.

Zamboangan katedraali valmistui vuonna 1999. Se on Filippiinien modernein katedraalirakennus, ja sinne mahtuu 1600–2000 kävijää.

Zamboanga sijaitsee ilmastoltaan Filippiinien kuumimmassa osassa. Keskimääräinen päivän ylin lämpötila on 33 astetta. eniten sataa heinäkuusta lokakuuhun kestävän sadekauden aikana.

Historia
--------

Zamboangan historia on värikäs. Siellä käytiin vaihtokauppaa kiinalaisten, malaijien, ja paikallisten välillä jo 1200- ja 1300-luvuilla. Espanjalaiset perustivat sinne lähetysaseman vuonna 1569. Vuonna 1635 jesuiitat perustivat Pilarin linnoituksen, ja vaihtoivat kaupungin nimen Samboanganista Zamboangaksi. Tätä pidetään nykyisen kaupungin perustamispäivänä. Espanjan–Yhdysvaltain sodan jälkeen amerikkalaiset ottivat vallan alueella.

Talous
------

Zamboangan niemimaalla maatalous ja kalastus ovat tärkeimpiä työllistäjiä. Se on Filippiinien tärkeintä kalatuotteiden ja merilevän tuotantoaluetta. Siellä tuotetaan myös kookospähkinöitä ja mangoja sekä eräitä kaivannaisia. Niemimaan tuotantoteollisuus on keskittynyt Zamboangan kaupunkiin, ja koostuu tyypillisesti pienistä ja keskisuurista yrityksistä.

Zamboangaa kutsutaan Filippiinien sardiinipääkaupungiksi. Sardiiniteollisuus työllistää suoraan 35 000 henkeä ja välillisesti 80 000 muuta.

Liikenne
--------

Zamboangan lentokenttä valmistui vuonna 1945, ja yhdysvaltalaiset ovat osallistuneet sen kehittämiseen. Sinne lennetään päivittäin Manilasta ja Cebusta. Kaupunkiin on myös lauttaliikennettä Manilasta että Sandakanista Malesian puolelta. Muita lauttamatkojen kohteita ovat. Jolo (Sulu), Bongao (Tawi-Tawi) ja Isabela (Basilan).

Zamboangan pääsatamaan mahtuu kerrallaan 20 alusta. Kaikkiaan kaupungin alueella on 19 eri kokoista satamaa tai telakkaa. Siellä voidaan kläsitellä sekä isoja että pieniä kontteja. Vuonna 2002 satamaa käytti 5,57 miljoonaa matkustajaa.

Vuonna 2015 valmistui uusi bussiterminaali noin 6,5 km keskustan itäpuolelle.

Väestö
------

Zamboangan väkiluku on kasvanut nopeasti 2000-luvulla: vuonna 2000 asukkaita oli 602 000, vuonna 2010 jo 807 000.

Zamboangassa toimii kolme julkisin varoin rahoitettua korkeakoulua: Western Mindanao State University, Zamboanga City State Polytechnic College ja Zamboanga State College of Marine Sciences and Technology.

Lähteet
-------

1. ↑  Zamboanga Population Up *Zamboanga City*.  2016. Viitattu 12.11.2019.
2. ↑  Zamboanga City *Encyclopedia Britannica*. Viitattu 10.11.2019.
3. ↑  Location and Physical Profile *Zamboanga*. Viitattu 11.11.2019.
4. ↑  Metropolitan Cathedral of the Immaculate Conception *vigattintourism.com*.  2012. Viitattu 11.11.2019.
5. ↑  Climate for Zamboanga Peninsula *World Data Info*. Viitattu 12.11.2019.
6. ↑  History *Zamboanga city*. Viitattu 11.11.2019.
7. ↑  Region 9 *Department of Trade and Industry*. Viitattu 12.11.2019.
8. ↑  Edwin G. Espejo: Zamboanga power woes refuse to die down *PNA*.  27.4.2019. Viitattu 12.11.2019.
9. ↑  Zamboanga International Airport *Airport technology*. Viitattu 11.11.2019.
10. ↑  How to get to Zamboanga City *Traveling Up*. Viitattu 11.11.2019.
11. ↑  Tourist Seaport *Zamboanga*. Viitattu 12.11.2019.
12. ↑  Zamboanga City to operate Integrated Bus Terminal on 24/7 basis *Balita*.  6.2.2015.  Arkistoitu 11.11.2019. Viitattu 11.11.2019.
13. ↑  Population of Region IX - Zamboanga Peninsula (Based on the 2015 Census of Population and Housing) *Philippines Statistical Authority*. Viitattu 12.11.2019.
14. ↑  Public Universities and Colleges in Zamboanga City *Find University*. Viitattu 12.11.2019.

Aiheesta muualla
----------------

* Kuvia tai muita tiedostoja aiheesta **Zamboanga** Wikimedia Commonsissa